Пра паходжанне назвы горада ходзіць нямала легенд. Самай праўдападобнай з іх лічыцца версія, у якой распавядаецца пра святара. Ён праязджаў міма паганскага алтара і акрапіў яго святой вадой. Капішча правалілася скрозь зямлю, і святар, убачыўшы ў гэтым знак, заснаваў на месцы валуна царкву Марыі Багародзіцы. Паколькі стаяла яна на гары, то і сталі гэту мясцовасць, на якой затым зявіўся горад, зваць Мар’іна Горка.